|  |  |  |
| --- | --- | --- |
| logoZavod | **ЗАВОД ЗА УНАПРЕЂИВАЊЕ ОБРАЗОВАЊА И ВАСПИТАЊА****ЦЕНТАР ЗА СТРУЧНО ОБРАЗОВАЊЕ И ОБРАЗОВАЊЕ ОДРАСЛИХ** | mali znak |

УПУТСТВО

ЗА ПОПУЊАВАЊЕ ЕВИДЕНЦИЈЕ НА МАТУРСКОМ ИСПИТУ У ОБРАЗОВНOМ ПРОФИЛУ **ЕЛЕКТРОТЕХНИЧАР ИНФОРМАЦИОНИХ ТЕХНОЛОГИЈА - оглед**

У оквиру наставних планова и програма образовног профила електротехничар информационих технологија – оглед, примењује се нови концепт матурског испита.

За овај образовни профил припремљен је Приручник о полагању матурског испита у коме је утврђен: програм испита, организација, начин оцењивања и евидентирања успеха на испиту.

Школа је у обавези да води све прописане обрасце евиденција и јавних исправа које се односе на матурски испит.

1. ЗАПИСНИК О ПОЛАГАЊУ МАТУРСКОГ ИСПИТА

Оцене постигнуте на испиту уписати у образац записника о полагању матурског испита (образац бр.**7а**,наручити од издавача *Просветни преглед*).

* **Испит за проверу стручно теоријских знања:** евидентира се уписивањем броја бодова (остварених на тесту) и оцене (бројчана, утврђена на основу скале за превођење, у оквиру испита за проверу стручно теоријских знања).
* **Матурски практични рад**: Табела садржи три реда за унос евиденције појединачних задатака (ученици полажу овај део испита израдом једног, два или три радна задатака у зависности од образовног профила). Уписује се шифра и назив појединачног задатка, а затим сваки члан испитне комисије уноси број бодова који је утврдио у појединачној листи за оцењивање практичног задатка. Просечан број бодова за задатак израчунава председник испитне комисије и уписује га заокружен на две децимале. Екстерни члан испитне комисије се потписује у рубрику члан. Укупан број бодова на матурском практичном раду израчунава се сабирањем остварених просечних бројева бодова на појединачним задацима и заокруживањем на најближи цео број. Испод табеле уписује се оцена, која се изводи на основу табеле са скалом за превођење бодова у успех на матурском практичном раду датом у Приручнику.

У прилогу записника сваког ученика чувају се:

* писмени задатак из матерњег језика;
* оцењен и од стране чланова комисије потписан тест;
* све појединачне листе за оцењивање, чланова комисије, свих радних задатака у оквиру матурског практичног рада.

2. УВЕРЕЊЕ О ПОЛОЖЕНИМ ИСПИТИМА У ОКВИРУ САВЛАДАНОГ ПРОГРАМА ОГЛЕДА ЗА ОБРАЗОВНИ ПРОФИЛ (образац бр. 4а)

Уз ово Упутство свакој школи у којој се реализује завршни или матурски испит Центар за стручно образовање и образовање одраслих – Сектор за квалификације и мрежу шкoла доставља и **делимично попуњено уверење** за сваки образовни профил који се образује у тој школи у WORD формату као и електронску форму уверења (COREL 11 формат), коју школа може да искористи за унос података електронским путем.

Делимично попуњено уверење у WORD формату садржи све податке објављене у правилнику о наставном плану и програму огледа за дати образовни профил о:

* наставном плану и програму,
* оствареним исходима стручног образовања,
* листу значајних стручних предмета.

 У делу Уверења који се односи на завршни или матурски испит унети **тачне називе радних задатака из одабране комбинације** које је ученик извршио на испиту. Укупан успех на овом делу испита унети у колону *оцене*.

3. ДИПЛОМА

* На линији поред образовног профила\* написати назив образовног профила - оглед
* На линијама предвиђеним за називе наставних предмета које је ученик полагао на матурском испиту написати:
* Српски (мађарски) језик и књижевност *и постигнут успех*
* Група предмета - испит за проверу стручно-теоријских знања *и постигнут успех.*
* На линијама предвиђеним за назив матурског рада написати - Практична провера главних стручних компетенција израдом **два** радна задатка. (Напомена: Број радних задатака је прописан Правилником.)